ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วย คณะกรรมการประจำคณะพ.ศ. ๒๕๕๐[๑] โดยที่เป็นการสมควรให้มีข้อบังคับสภามหาวิทยาลัยราชภัฏสวนสุนันทาว่าด้วยคณะกรรมการประจำคณะใช้บังคับแทนข้อบังคับมหาวิทยาลัยราชภัฏสวนสุนันทาว่าด้วยคณะกรรมการประจำคณะ พ.ศ. ๒๕๔๗อาศัยอำนาจตามความในมาตรา๔๑ และมาตรา ๑๘ (๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๑/๒๕๕๐ เมื่อวันที่ ๓๑มกราคม ๒๕๕๐ จึงออกข้อบังคับไว้ดังนี้ข้อ ๑ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทา ว่าด้วยคณะกรรมการประจำคณะ พ.ศ. ๒๕๕๐ข้อ ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกข้อบังคับมหาวิทยาลัยราชภัฏสวนสุนันทา ว่าด้วยคณะกรรมการประจำคณะพ.ศ. ๒๕๔๗บรรดาระเบียบข้อบังคับ คำสั่ง และประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ ให้ใช้ข้อบังคับนี้แทนข้อ ๔ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่า อธิการบดีมหาวิทยาลัยราชภัฏสวนสุนันทาคณะ หมายความว่า คณะที่ได้จัดตั้งตามกฎกระทรวงภาควิชา หมายความว่าภาควิชาตามประกาศกระทรวงศึกษาธิการ เรื่องการแบ่งส่วนราชการในมหาวิทยาลัยราชภัฏสวนสุนันทาและหมายความรวมถึงภาควิชาที่สภามหาวิทยาลัยได้แบ่งขึ้นภายในคณะด้วยกอง หมายความว่ากองและส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่ากองตามประกาศกระทรวงศึกษาธิการเรื่อง การแบ่งส่วนราชการในมหาวิทยาลัยราชภัฏสวนสุนันทา และหมายความรวมถึงหน่วยงานที่เทียบเท่ากองที่สภามหาวิทยาลัยได้แบ่งขึ้นภายในคณะด้วยพนักงาน หมายความว่าข้าราชการพลเรือนในสถาบันอุดมศึกษา ตำแหน่งประเภททั่วไป หรือเชี่ยวชาญเฉพาะและพนักงานมหาวิทยาลัย พนักงานราชการและลูกจ้างชั่วคราวสังกัดคณะที่ไม่ใช่ตำแหน่งวิชาการสังกัดคณะที่มีการจ้างตามสัญญาจ้างต่อเนื่องกันไม่น้อยว่าสามปีคณาจารย์ประจำ หมายความว่าข้าราชการพลเรือนในสถาบันอุดมศึกษาตำแหน่งวิชาการและพนักงานมหาวิทยาลัยตำแหน่งวิชาการ พนักงานราชการตำแหน่งวิชาการและอาจารย์อัตราจ้าง สังกัดคณะที่มีการจ้างตามสัญญาจ้างต่อเนื่องกันไม่น้อยกว่าสามปีคณะกรรมการบริหารมหาวิทยาลัย หมายความว่าคณะกรรมการบริหารมหาวิทยาลัยตามข้อบังคับสภามหาวิทยาลัยว่าด้วยการบริหารมหาวิทยาลัยข้อ ๕คณะกรรมการประจำคณะ ประกอบด้วย(๑) คณบดี เป็นประธาน(๒) รองคณบดี หัวหน้าภาควิชา ผู้อำนวยการกอง ถ้ามี เลือกกันเองจำนวนสองคน(๓) คณาจารย์ประจำหรือพนักงานซึ่งมิใช่ผู้บริหาร ตาม (๒) ในคณะจำนวนสามคน(๔) ผู้ทรงคุณวุฒิซึ่งแต่งตั้งจากบุคคลภายนอก จำนวนสามคนให้หัวหน้าสำนักงานคณบดีเป็นเลขานุการคณะกรรมการประจำคณะข้อ ๖ผู้ดำรงตำแหน่งกรรมการตามข้อ ๕ (๔) ต้องมีคุณสมบัติดังนี้(๑) มีคุณธรรม และจริยธรรมเป็นที่ยอมรับในสังคม(๒) มีความรู้ความสามารถทางวิชาการหรือวิชาชีพที่เกี่ยวข้องกับการดำเนินการของคณะ(๓) มีความคิดริเริ่ม สนใจและเล็งเห็นความสำคัญในกิจการของคณะ(๔)มีความเป็นผู้นำและความสามารถในการบริหารอันจะเป็นประโยชน์ต่อการพัฒนาคณะ(๕) สามารถอุทิศเวลาให้แก่กิจการของคณะตามสมควรแก่ตำแหน่งหน้าที่(๖) เป็นบุคคลภายนอกมหาวิทยาลัยข้อ ๗การได้มาซึ่งกรรมการตามข้อ ๕ (๓)ให้มาจากการเลือกตั้งทั่วไปจากคณาจารย์ประจำ และพนักงานภายในคณะให้คณบดีเป็นผู้มีหน้าที่จัดให้มีการเลือกตั้งตามวรรคหนึ่งเพื่อให้ได้กรรมการตามข้อ๕ (๓) ภายในเวลาที่กำหนดในข้อบังคับนี้ข้อ ๘การได้มาซึ่งกรรมการตามข้อ ๕ (๔) ให้เป็นไปตามหลักเกณฑ์และวิธีการดังต่อไปนี้(๑) ให้คณบดีจัดให้มีการประชุมคณาจารย์ประจำพนักงานและผู้บริหารในคณะเป็นการทั่วไปเพื่อเสนอชื่อผู้ทรงคุณวุฒิจำนวนไม่น้อยกว่าสองเท่าของจำนวนกรรมการตามข้อ ๕ (๔) โดยหลักเกณฑ์วิธีการในการเสนอชื่อให้เป็นไปตามที่ที่ประชุมตกลง(๒) ให้คณบดี รวบรวมรายชื่อตาม (๑) เสนอกรรมการตามข้อ ๕ (๑) (๒) และ (๓)เพื่อจัดลำดับรายชื่อผู้สมควรเป็นกรรมการตามข้อ ๕ (๔)ข้อ ๙ให้คณบดีทาบทามผู้มีรายชื่อในบัญชีตามข้อ ๘ (๒) ตามลำดับในบัญชีและเสนอมหาวิทยาลัยแต่งตั้งเป็นกรรมการตามข้อ๕ (๔)กรณีผู้มีรายชื่อในบัญชีลำดับต้นปฏิเสธให้ทาบทามผู้มีรายชื่อในบัญชีลำดับถัดไป หากจำนวนรายชื่อตามข้อ ๘ (๒)ไม่ครบตามจำนวนกรรมการตามข้อ ๕ (๔) ให้ดำเนินการตามข้อ ๘ จนกว่าจะได้กรรมการตามข้อ๕ (๔) ครบตามจำนวนข้อ ๑๐ให้กรรมการตามข้อ ๕ (๒) (๓) และ (๔) มีวาระการดำรงตำแหน่งคราวละสองปีและอาจได้รับการแต่งตั้งใหม่อีกได้นอกจากพ้นจากตำแหน่งตามวาระกรรมการตามข้อ ๕ (๒) (๓) และ (๔) พ้นจากตำแหน่งเมื่อ(๑) ตาย(๒) ลาออก(๓) เป็นบุคคลล้มละลาย(๔) เป็นคนไร้ความสามารถหรือคนเสมือนไร้ความสามารถ(๕) ได้รับโทษจำคุกโดยคำพิพากษาถึงที่สุดให้จำคุกเว้นแต่เป็นความผิดลหุโทษหรือความผิดอันได้กระทำโดยประมาท(๖) ขาดคุณสมบัติการเป็นกรรมการประจำคณะในประเภทนั้น ๆ(๗) สภามหาวิทยาลัยให้ออกเพราะมีความประพฤติเสื่อมเสียหรือบกพร่องต่อหน้าที่ หรือหย่อนความสามารถการให้ออกจากตำแหน่งตาม(๗)ต้องมีคะแนนเสียงลงมติไม่น้อยกว่าสองในสามของจำนวนกรรมการสภามหาวิทยาลัยเท่าที่มีอยู่ในกรณีที่กรรมการตามข้อ๕ (๒) (๓) และ (๔) พ้นจากตำแหน่งก่อนครบวาระ และได้มีการดำเนินการให้ผู้ใดดำรงตำแหน่งแทนแล้วให้ผู้นั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าหกสิบวันและกรรมการเท่าที่มีอยู่ไม่น้อยกว่าหนึ่งในสามของจำนวนองค์ประกอบของคณะกรรมการตามข้อ๕ จะไม่ดำเนินการให้มีผู้ดำรง ตำแหน่งแทนก็ได้ให้คณะกรรมการประจำคณะประกอบด้วยกรรมการประจำคณะเท่าที่มีอยู่มีอำนาจและปฏิบัติหน้าที่ตามข้อ ๑๑ ต่อไปได้ในกรณีที่กรรมการตามข้อ๕ (๒) (๓) และ (๔) พ้นจากตำแหน่งตามวาระ แต่ยังมิได้ดำเนินการให้ได้มาซึ่งกรรมการตามข้อ๕ (๒) (๓) และ (๔) ใหม่ ให้กรรมการตามข้อ ๕ (๒) (๓) และ (๔)ซึ่งพ้นจากตำแหน่งปฏิบัติหน้าที่ต่อไป จนกว่าจะได้มีกรรมการตามข้อ ๕ (๒) (๓) และ (๔) ใหม่แล้วให้มีการดำเนินการให้ได้มาซึ่งกรรมการตามข้อ๕ (๒) (๓) และ (๔) ภายในหกสิบวันนับแต่วันที่ผู้นั้นพ้นจากตำแหน่งข้อ ๑๑คณะกรรมการประจำคณะมีอำนาจ และหน้าที่ ดังนี้(๑) กำหนดนโยบายและแผนงานของคณะให้สอดคล้องกับนโยบายของมหาวิทยาลัย(๒) พิจารณาวางระเบียบ ข้อบังคับภายในคณะตามที่สภามหาวิทยาลัยมอบหมายหรือเพื่อเสนอต่อคณะกรรมการบริหารมหาวิทยาลัยก่อนนำเสนอสภามหาวิทยาลัยทั้งนี้ ต้องไม่ขัดหรือแย้งต่อระเบียบ และข้อบังคับของมหาวิทยาลัย(๓) พิจารณาเสนอการแบ่งส่วนราชการหรือหน่วยงานภายในคณะต่อคณะกรรมการบริหารมหาวิทยาลัยและสภาวิชาการ ก่อนนำเสนอสภามหาวิทยาลัย(๔)พิจารณาให้ความเห็นชอบงบประมาณประจำปีของคณะและเสนอต่อคณะกรรมการบริหารมหาวิทยาลัย(๕) พิจารณาหลักสูตรและรายละเอียดเกี่ยวกับหลักสูตรของคณะเพื่อเสนอต่อสภาวิชาการก่อนนำเสนอสภามหาวิทยาลัยโดยให้สอดคล้องกับมาตรฐานที่สำนักงานคณะกรรมการการอุดมศึกษากำหนด(๖) กำกับ ดูแลและควบคุมมาตรฐาน คุณภาพการจัดการเรียนการสอนการวัดผลและประเมินผลการศึกษา และควบคุมมาตรฐานการศึกษาของคณะ(๗) สนับสนุน และเสนอผู้ขอกำหนดตำแหน่งทางวิชาการของคณะ(๘) ส่งเสริมและวางแผนงานของคณะเกี่ยวกับการศึกษา การวิจัยการให้บริการทางวิชาการแก่สังคมและการทำนุบำรุงและการถ่ายทอดคุณค่าทางศิลปะและวัฒนธรรมให้สอดคล้องกับนโยบายของมหาวิทยาลัยและสภาวิชาการ(๙) สนับสนุน ส่งเสริม และพัฒนากิจการนักศึกษาของคณะ(๑๐) ให้คำปรึกษาและเสนอความเห็นต่อคณบดี(๑๑) ปฏิบัติหน้าที่อื่นใดตามที่สภามหาวิทยาลัย สภาวิชาการหรืออธิการบดีมอบหมาย(๑๒) ปฏิบัติหน้าที่อื่นๆ ตามที่คณบดีจะมอบหมาย หรือตามที่ระเบียบข้อบังคับของมหาวิทยาลัยกำหนดให้เป็นอำนาจหน้าที่ของคณะกรรมการประจำคณะข้อ ๑๒ประธานกรรมการประจำคณะมีอำนาจและหน้าที่ดังนี้(๑) ควบคุมการดำเนินการของคณะกรรมการประจำคณะให้เป็นไปตามที่กำหนดในข้อ ๑๑(๒) ควบคุมและดำเนินการประชุมให้เป็นไปตามข้อบังคับนี้(๓) เป็นผู้แทนของคณะกรรมการประจำคณะข้อ ๑๓เลขานุการคณะกรรมการประจำคณะมีอำนาจและหน้าที่ดังนี้(๑) เชิญประชุมคณะกรรมการประจำคณะตามที่ประธานกรรมการประจำคณะกำหนด(๒) แจ้งระเบียบหรือเรื่องที่เกี่ยวกับการประชุม(๓) บันทึกจัดทำรายงานการประชุม(๔) แจ้งมติของที่ประชุมไปยังผู้ที่เกี่ยวข้องและติดตามผลการดำเนินการตามมติ(๕) เก็บและรักษาเอกสารของคณะกรรมการประจำคณะ(๖) ปฏิบัติหน้าที่อื่นใดตามที่คณะกรรมการประจำคณะมอบหมายหรือตามที่ระเบียบหรือข้อบังคับของมหาวิทยาลัยกำหนดข้อ ๑๔การประชุมของคณะกรรมการประจำคณะต้องมีกรรมการมาประชุมอย่างน้อยกึ่งหนึ่งจึงจะเป็นองค์ประชุมข้อ ๑๕การนัดประชุมต้องทำเป็นหนังสือและแจ้งให้กรรมการทุกคนทราบล่วงหน้าไม่น้อยกว่าสามวันเว้นแต่กรรมการนั้นจะได้ทราบการบอกนัดในที่ประชุมแล้วกรณีดังกล่าวนี้จะทำหนังสือแจ้งนัดเฉพาะกรรมการที่ไม่ได้มาประชุมก็ได้ข้อกำหนดในวรรคหนึ่งมิให้นำมาใช้บังคับในกรณีมีเหตุจำเป็นเร่งด่วนซึ่งประธานกรรมการจะนัดประชุมเป็นอย่างอื่นก็ได้ข้อ ๑๖ประธานกรรมการมีอำนาจหน้าที่ดำเนินการประชุมและเพื่อรักษาความเรียบร้อยในการประชุม ให้ประธานมีอำนาจออกคำสั่งใด ๆตามความจำเป็นได้ถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่ประธานมอบหมายทำหน้าที่แทนถ้าประธานกรรมการมิได้มอบหมายให้กรรมการที่มาประชุมเลือกกรรมการคนหนึ่งขึ้นทำหน้าที่แทนข้อ ๑๗การลงมติของที่ประชุมให้ถือเสียงข้างมากการลงมติให้กระทำโดยเปิดเผยเว้นแต่กรรมการคนใดคนหนึ่งจะร้องขอให้ลงมติโดยลับหรือ โดยวิธีการอื่นใดโดยมีกรรมการที่มาประชุมไม่น้อยกว่ากึ่งหนึ่งเห็นชอบด้วยวิธีการลงมติโดยเปิดเผยหรือโดยลับให้ประธานเป็นผู้กำหนดตามความเห็นชอบของกรรมการกรรมการคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดเรื่องใดถ้าไม่มีผู้คัดค้านให้ประธานถามที่ประชุมว่ามีผู้เห็นเป็นอย่างอื่นหรือไม่เมื่อไม่มีผู้เห็นเป็นอย่างอื่น ให้ถือว่าที่ประชุมลงมติเห็นชอบในเรื่องนั้นข้อ ๑๘ในการประชุมต้องมีรายงานการประชุมเป็นหนังสือถ้ามีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุมและถ้ากรรมการฝ่ายข้างน้อยเสนอความเห็นแย้งเป็นหนังสือก็ให้บันทึกความเห็นแย้งนั้นไว้ด้วยข้อ ๑๙เรื่องใดที่คณะกรรมการประจำคณะมีมติในการประชุมแล้ว ให้เลขานุการโดยความเห็นชอบของประธานกรรมการแจ้งให้ผู้เกี่ยวข้องทราบ โดยไม่ต้องรอรับรองรายงานการประชุมยกเว้นเรื่องที่มีมติโดยมีเงื่อนไขของเวลาสำหรับถือปฏิบัติไว้ข้อ ๒๐ให้อธิการบดีรักษาการตามข้อบังคับนี้ และมีอำนาจออกประกาศหรือคำสั่งเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจวินิจฉัย ตีความประกาศ ณ วันที่ ๓๑มกราคม พ.ศ. ๒๕๕๐กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๔/ตอนพิเศษ ๓๙ ง/หน้า ๓๒/๒ เมษายน ๒๕๕๐